《岭右张使君辟园城中台榭池沼皆桂林胜绝处予闻窃向往焉赋得六题 其一 清虚阁》
明代·胡应麟

露暧长空片月流，阑干十二倚丹丘。千山霁色飘银殿，万顷寒光抱玉楼。

曳杖迥疑天柱过，吹笙长忆广陵游。当年莫奏开元曲，灿烂星河落翠裘。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。